PressReader - TV Plus (Afrikaans): 2017-06-21 - Leef­styl: Op Pad Met Da­na, Ons S­pro­kies­brui­lof
Leef­styl: Op Pad Met Da­na, Ons S­pro­kies­brui­lof
Da­na Sny­man vat ’n laas­te keer die lang pad.
Die reis­gog­ga het die joer­na­lis, skry­wer en TV-per­soon­lik­heid Da­na Sny­man (54) die laas­te keer ge­byt in die der­de sei­soen van Op Pad Met Da­na (2015-nou), wat vroe­ër van­dees­maand op VIA be­gin het. In die reeks klim Da­na in sy bak­kie en reis die land plat en ge­sels met men­se om na hul sto­ries te luis­ter. Vir sei­soen drie het Da­na en die pro­duk­sie­span op Vry­heids­dag [27 A­pril] be­gin ver­film waar Da­na van­uit sy tuis­dorp, Ja­cobs­baai aan die Wes­kus, die lang pad aan­ge­durf het. “Vry­heids­dag. Die da­tum was vir my nog­al be­lang­rik. Wat het van 27 A­pril 1994 tot nou toe met ons ge­beur,” my­mer Da­na, wat ook die te­ma van sy reeks op­som.
GEEN VAS­TE ROE­TE
Da­na het nie ’n vas­te roe­te ge­had wat hy vir die sei­soen ge­volg het nie. “Ek het net in my nu­we, twee­de­hand­se Nis­san 1400-bak­kie ge­klim en ge­ry,” ver­tel hy. “Uit die Kaap uit noord, deur plek­ke soos Cal­vi­nia, Put­son­der­wa­ter, Kim­ber­ley, Bloem­fon­tein, Ro­sen­dal en Ven­ters­dorp tot in Jo­han­nes­burg. Ek wou gaan kyk wat ge­word het van die re­ën­boog­na­sie waar­voor ons eens op ’n tyd so­veel hoop ge­had het.”
In die sei­soen van 13 e­pi­so­des het Da­na en sy span tus­sen 2 000 en 3 000 km af­ge­lê – en dit met een re­gis­seur, een klank­man en een ka­me­ra­man. “Half­pad deur die ver­fil­ming het ons twee­de ka­me­ra­man, S­te­phan de Vil­liers, ons ver­laat toe hy hoor sy pa is oor­le­de. Hy het da­de­lik Jo­han­nes­burg toe ge­vlieg.”
WIE­LE KLAAR GEROL
In sei­soen twee (2016) het Da­na ’n op­tel­hond aan­ge­neem en hom Blackie ge­doop. Die sei­soen is daar nie ’n nu­we vier­po­ti­ge v­riend nie, maar Da­na sê dit gaan baie goed met Blackie. “My an­der drie hon­de, Jer­ry, Klein­tjie en Vlooi (al drie is A­fri­ca­nis), het hom as deel van die trop aan­vaar. Hul­le het ’n ge­luk­ki­ge, goeie le­we by my huis op Ja­cobs­baai.”
Da­na is dank­baar vir die reeks en die ge­leent­heid wat dit hom bied, maar sy wie­le het eers klaar gerol en hy is weer reg om voor die re­ke­naar in te skuif. “Ek wil weer skryf, skryf, skryf.” Lek­ker Da­na, ons sal lees, lees, lees!
Blackie, Da­na se op­tel­hond. Da­na Sny­man is be­kend vir sy rei­se en reis­sto­ries.